**Kardoskút Község Önkormányzata**

**Képviselő-testületének**

**4/2026. (II. 20.) önkormányzati rendelete**

**az önkormányzat 2026. évi költségvetéséről**

[1] Kardoskút Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében,

[2] az Alaptörvény 32. cikk (1) bekezdés f) pontjában meghatározott feladatkörében eljárva, Kardoskút Község Önkormányzat Képviselő-testületének Ügyrendi Bizottsága véleményének kikérésével a következőket rendeli el:

**1. A rendelet hatálya**

**1. §**

(1) A rendelet hatálya kiterjed Kardoskút Község Önkormányzatára, valamint az önkormányzat által fenntartott költségvetési szervére.

(2) Az önkormányzat költségvetési szerve: Kardoskúti Napköziotthonos Óvoda (továbbiakban: intézmény).

(3) A képviselő-testület az önkormányzat és intézménye együttes 2026. évi költségvetését:

*a)* **505.267.958 forint költségvetési bevétellel,**

*b)* **562.588.408 forint költségvetési kiadással,**

*c)* **57.320.450 forint költségvetési hiánnyal**

állapítja meg.

(4) Kardoskút Község Önkormányzatának és intézményének költségvetési bevételei előirányzat-csoportok szerint:

*a)* Működési célú támogatások államháztartáson belülről: 207.401.389 forint;

*b)* Közhatalmi bevételek: 158.630.000 forint;

*c)* Működési bevételek: 17.813.541 forint;

*d)* Finanszírozási bevételek: 40.000.000 forint;

*e)* **Működési költségvetési bevételek:** **423.844.930 forint.**

*f)* Felhalmozási támogatások államháztartáson belülről 76.423.028 forint;

*g)* Felhalmozási bevételek 5.000.000 forint;

*h)* **Felhalmozási költségvetési bevételek:** **81.423.028 forint.**

*i)* **Költségvetési bevételek összesen:** **505.267.958 forint.**

(5) Kardoskút Község Önkormányzatának és intézményének költségvetési kiadásai kiemelt előirányzatok szerint:

*a)* Személyi juttatások:

*aa)* kötelezően ellátandó feladatok: 169.559.484 forint;

*ab)* önként vállalt feladatok: 5.600.000 forint;

*b)* Munkaadókat terhelő járulékok és szociális hozzájárulási adó:

*ba)* kötelezően ellátandó feladatok: 21.185.000 forint;

*bb)* önként vállalt feladatok: 730.000 forint;

*c)* Dologi kiadások:

*ca)* kötelezően ellátandó feladatok: 168.623.115 forint;

*cb)* önként vállalt feladatok: 3.000.000 forint;

*d)* Ellátottak pénzbeli juttatásai: 4.000.000 forint;

*e)* Egyéb működési célú kiadások:

*ea)* kötelezően ellátandó feladatok: 89.690.723 forint;

*eb)* önként vállalt feladatok: 800.000 forint;

*f)* Finanszírozási kiadások: 2.836.058 forint;

*g)* **Működési költségvetési kiadások:** **466.024.380 forint.**

*h)* Beruházások: 96.564.028 forint;

*i)* **Felhalmozási költségvetési kiadások:** **96.564.028 forint.**

*j)* **Költségvetési kiadások összesen:** **562.588.408** **forint.**

(6) A Képviselő-testület az önkormányzat és intézménye előző évi költségvetési maradványának összegét **57.320.450 forintban** állapítja meg. A Képviselő-testület a maradvány összegéből a költségvetési hiányt finanszírozza.

(7) Az általános tartalékkal való rendelkezés jogát a képviselő-testület magának fenntartja.

(8) A képviselő-testület az önkormányzat és intézménye 2026. évi költségvetésének a költségvetési évben pénzforgalmilag teljesülő és pénzforgalom nélküli

*a)* bevételi főösszegét **562.588.408 forintban;**

*b)* kiadási főösszegét **562.588.408 forintban**

állapítja meg.

(9) Az önkormányzat és intézménye kiemelt bevételi és kiadási előirányzatát főbb jogcím szerinti csoportonként a rendelet 1. melléklete tartalmazza. A bevételi előirányzatokat kormányzati funkciónkként, valamint kötelező és önként vállalt feladatok szerinti megbontásban a rendelet 3. melléklete, a kiadási előirányzatokat kormányzati funkciónkként kötelező és önként vállalt feladatok szerinti megbontásban a rendelet 5. melléklete tartalmazza.

(10) A bevételeken belül az állami támogatások jogcím szerinti részletezését a 4. melléklet, a kiadásokon belül az átadott pénzeszközök megbontását a 6. melléklet, a fejlesztési kiadások részletezését a rendelet 7. melléklete tartalmazza.

**2. §**

(1) A Képviselő-testület az Önkormányzat engedélyezett éves létszám-előirányzatát 13 főben, a közfoglalkoztatottak létszám-előirányzatát 8 főben, a Kardoskúti Napköziotthonos Óvoda létszám-előirányzatát 5 főben állapítja meg a 8. melléklet szerint.

(2) A Képviselő-testület az önkormányzat és intézménye alkalmazásában álló munkavállalói – a közfoglalkoztatottak kivételével – részére jutalom címén kifizethető előirányzat mértéke járulékaival együtt, nem lehet nagyobb mértékű, mint a K1101. Törvény szerinti illetmények, munkabérek rovat eredeti előirányzatának 12%-a.

(3) Kardoskút Község Önkormányzatánál, intézményénél, valamint a Csanádapácai Közös Önkormányzati Hivatal Kardoskúti Kirendeltségén foglalkoztatottak részére – amennyiben utazásra jogosító bérlet vagy menetjegy alapján térítésben nem részesül - saját tulajdonú gépjárművel történő munkába járása esetén a munkában töltött napokra a munkahely és lakóhely között közforgalmú úton mért távolság alapján – oda-vissza számolva – 30,- Ft/km költségtérítés fizetendő a 2026. évben.

**3. §**

(1) Az önkormányzat és intézménye 2026. évi működési és felhalmozási célú bevételeinek és kiadásainak mérlegét a rendelet 2. melléklete tartalmazza.

(2) Az önkormányzat és intézménye 2026. évi előirányzat-felhasználási és likviditási ütemtervét a rendelet 9. melléklete tartalmazza.

(3) A Képviselő-testület az önkormányzat és intézménye 2026. évi közvetett támogatási előirányzatát 708.500,- forintban állapítja meg, részletezését a rendelet 10. melléklete tartalmazza.

**2. A költségvetés végrehajtásának szabályai**

**4. §**

(1) Az önkormányzati gazdálkodás során az év közben létrejött költségvetési többletet, a számlavezető pénzintézetnél, pénzintézeti lekötés útján kell hasznosítani.

(2) Az (1) bekezdés szerinti hasznosítással kapcsolatos szerződések, illetve pénzügyi műveletek lebonyolítását a képviselő-testület a polgármester hatáskörébe utalja. A polgármester a megtett intézkedésről a következő testületi ülésen tájékoztatást ad.

(3) A költségvetési többlet (1) bekezdéstől eltérő felhasználásáról a képviselő-testület dönt.

**5. §**

Az önkormányzati gazdálkodás során létrejött hiány finanszírozási módja likviditási hitelfelvétel a számlavezető pénzintézettől.

**6. §**

Kardoskút Község Önkormányzatának Képviselő-testülete felhatalmazza a polgármestert, hogy évközben az előirányzatok közötti átcsoportosítást – az érdekeltekkel egyeztetve – hajtson végre 500.000,- Ft összeghatárig, a képviselő-testület utólagos tájékoztatása mellett.

**7. §**

A képviselő-testület hozzájárul ahhoz, hogy a 2020. december 31. napját megelőzően keletkezett, egyenként 100.000,- Ft alatti lejárt és behajthatatlan polgárjogi követelések törlésre kerüljenek.

**8. §**

(1) Kardoskút Község Önkormányzatának a 2026. évet követő 3 évre áthúzódó kötelezettségvállalásait a rendelet 11. melléklete tartalmazza.

(2) Kardoskút Község Önkormányzatának a költségvetési évet követő három évre várható saját bevételeinek és adósságot keletkeztető ügyleteiből eredő fizetési kötelezettségének alakulását a 12. melléklet tartalmazza.

(3) Az önkormányzat 2026. évben Európai Uniós forrásból finanszírozott támogatásból megvalósuló programjait a rendelet 13. melléklete tartalmazza.

(4) Kardoskút Község Önkormányzatának az államháztartásról szóló 2011. évi CXCV. tv. 24. § (4) bekezdés b) pontja értelmében többéves kihatással járó döntései nincsenek.

**9. §**

(1) Az intézmény a rendeletben meghatározott bevételi és kiadási előirányzatai felett az intézményvezető előirányzat-felhasználási jogkörrel rendelkezik.

(2) Az intézmény pénzellátásáról az önkormányzat a Csanádapácai Közös Önkormányzati Hivatal Kardoskúti kirendeltsége útján gondoskodik.

(3) A költségvetési szervek évközi előirányzat-módosításairól a Csanádapácai Közös Önkormányzati Hivatal Kardoskúti Kirendeltsége a jegyző által elrendelt formában köteles naprakész nyilvántartást vezetni.

**10. §**

Az önkormányzat által támogatott vagy finanszírozott szervezetek, illetve magánszemélyek számára számadási kötelezettséget kell előírni a céljelleggel – nem szociális ellátásként – juttatott összegek rendeltetésszerű felhasználására, amit minden esetben a megkötött támogatási szerződésben kell rögzíteni.

**11. §**

A képviselő-testület – az első negyedév kivételével – negyedévenként, a negyedévet követő soros testületi ülésen módosítja költségvetését.

**3. Záró rendelkezések**

**12. §**

Ez a rendelet 2026. február 21-én lép hatályba, és 2035. december 30-án hatályát veszti.

**13. §**

A rendelet rendelkezéseit 2026. január 1-jétől kell alkalmazni.

*1. melléklet a 4/2026. (II. 20.) önkormányzati rendelethez*

(A melléklet szövegét a(z) 1. melléklet (1).PDF elnevezésű fájl tartalmazza.)

*2. melléklet a 4/2026. (II. 20.) önkormányzati rendelethez*

(A melléklet szövegét a(z) 2. melléklet (1).PDF elnevezésű fájl tartalmazza.)

*3. melléklet a 4/2026. (II. 20.) önkormányzati rendelethez*

(A melléklet szövegét a(z) 3. melléklet.PDF elnevezésű fájl tartalmazza.)

*4. melléklet a 4/2026. (II. 20.) önkormányzati rendelethez*

(A melléklet szövegét a(z) 4. melléklet (1).PDF elnevezésű fájl tartalmazza.)

*5. melléklet a 4/2026. (II. 20.) önkormányzati rendelethez*

(A melléklet szövegét a(z) 5. melléklet (1).PDF elnevezésű fájl tartalmazza.)

*6. melléklet a 4/2026. (II. 20.) önkormányzati rendelethez*

(A melléklet szövegét a(z) 6. melléklet (1).PDF elnevezésű fájl tartalmazza.)

*7. melléklet a 4/2026. (II. 20.) önkormányzati rendelethez*

(A melléklet szövegét a(z) 7. melléklet (1).PDF elnevezésű fájl tartalmazza.)

*8. melléklet a 4/2026. (II. 20.) önkormányzati rendelethez*

(A melléklet szövegét a(z) 8. melléklet.PDF elnevezésű fájl tartalmazza.)

*9. melléklet a 4/2026. (II. 20.) önkormányzati rendelethez*

(A melléklet szövegét a(z) 9. melléklet.PDF elnevezésű fájl tartalmazza.)

*10. melléklet a 4/2026. (II. 20.) önkormányzati rendelethez*

(A melléklet szövegét a(z) 10. melléklet.PDF elnevezésű fájl tartalmazza.)

*11. melléklet a 4/2026. (II. 20.) önkormányzati rendelethez*

(A melléklet szövegét a(z) 11. melléklet.PDF elnevezésű fájl tartalmazza.)

*12. melléklet a 4/2026. (II. 20.) önkormányzati rendelethez*

(A melléklet szövegét a(z) 12. melléklet.PDF elnevezésű fájl tartalmazza.)

*13. melléklet a 4/2026. (II. 20.) önkormányzati rendelethez*

(A melléklet szövegét a(z) 13. melléklet.PDF elnevezésű fájl tartalmazza.)

Végső előterjesztői indokolás

Végső előterjesztői indokolás

A rendelet célja Kardoskút Község Önkormányzata és az általa irányított költségvetési szerv 2026. évi költségvetése végrehajtásával kapcsolatos helyi szabályok és előírások rögzítése.