**E L Ő T E R J E S Z T É S**

Kardoskút Község Önkormányzata Képviselő-testületének

2026. február 20. napi rendes (munkaterv szerinti) ülésére

**Száma:** 9. sz. napirendi pont

**Tárgy:** Orosházi Kistérség Többcélú Társulása Társulási Megállapodásának módosítása

**Előterjesztő:** Varga Pál polgármester

**Előterjesztés tartalma:** határozati javaslat

**Szavazás módja:** minősített többség

**Tisztelt Képviselő-testület!**

Az Orosházi Kistérség Többcélú Társulása 2026. január 30. napján tartott Társulási Tanácsi ülésén tárgyalta a Társulási Megállapodás módosításáról szóló előterjesztést.

A Társulási Megállapodásnak minden esetben tartalmaznia kell a tárgyévet követő év tagdíjainak mértékét. Ennek megfelelően a Társulási Megállapodás felülvizsgálatra került, amely során a hatályos jogszabályi rendelkezésekre, és a tényleges feladatellátásra tekintettel egy módosításokat tartalmazó egységes szerkezetű Társulási Megállapodás került kidolgozásra.

A módosítás érinti a Társulási Megállapodás I. fejezet 5. pontját, a Társulás tagjainak számában és lakosságszámában bekövetkezett változás miatt. Árpádhalom kilépési szándékát a Társulási Tanács 23/2025 (XII.08.) TT határozatával elfogadta.

A Társulási Megállapodás VII. fejezet 2. pontjában rögzítésre kerül a 2026. évre vonatkozó tagdíjak mértéke, amely a 2025. december 8-ai ülésen került elfogadásra (Határozati száma: 19/2025 (XII.08.) TT).

A Társulási Tanács az előterjesztést elfogadta, így a fentiek alapján elkészült az egységes szerkezetű Társulási Megállapodás.

Magyarország helyi önkormányzatairól szóló 2011.évi CLXXXIX. törvény 88. § (2) bekezdése előírja, hogy a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás módosításához.

Fentiek alapján kérem a tisztelt Képviselő-testületet, hogy az előterjesztést megvitatni, a Társulási Megállapodás módosítását elfogadni szíveskedjen!

Kelt: Kardoskút, 2026. február 16.

Varga Pál s.k.

polgármester

**Határozati javaslat**

Kardoskút Község Önkormányzatának Képviselő-testülete úgy dönt, hogy

1. elfogadja az Orosházi Kistérség Többcélú Társulásának Társulási Megállapodását az utolsó testületi döntés napján való hatályba lépéssel, a határozat mellékletének megfelelő tartalommal,
2. felkéri a polgármestert a döntésnek az Orosházi Kistérség Többcélú Társulása Társulási Tanácsával való közlésére, valamint a szükséges jognyilatkozatok megtételére.

**Határidő:** értelem szerint

**Felelős:** Varga Pál polgármester