**…... napirendi pont:** Az Orosházi Kistérség Többcélú Társulása Társulási Megállapodásának módosítása

**Előterjesztés**

**Tisztelt Társulási Tanács!**

A Társulási Megállapodásnak minden esetben tartalmaznia kell a tárgyévet követő év tagdíjainak mértékét is. Ennek megfelelően a Társulási Megállapodás felülvizsgálatra került, amely során a hatályos jogszabályi rendelkezésekre, és a tényleges feladatellátásra tekintettel egy módosításokat tartalmazó egységes szerkezetű Társulási Megállapodás került kidolgozásra.

A módosítás érinti a Társulási Megállapodás **I. fejezet 5. pontját**, a Társulás **tagjainak számában** és **lakosságszámában** bekövetkezett változás miatt. Árpádhalom kilépési szándékát a Társulási Tanács 23/2025 (XII.08.) TT határozatával elfogadta.

A Társulási Megállapodás **VII. fejezet 2. pontjában** rögzítésre kerül a **2026. évre vonatkozó tagdíjak mértéke**, amely a 2025.december 08 - ai ülésen került elfogadásra.

Határozati száma: 19/2025 (XII.08.) TT

A fentiek alapján az egységes szerkezetű Társulási Megállapodás a határozati javaslat elfogadását követően készül el.

Felhívom a Tisztelt Társulási Tanács figyelmét, hogy a Magyarország helyi önkormányzatairól szóló 2011.évi CLXXXIX. törvény 88. § (2) bekezdése előírja továbbá, hogy a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás módosításához.

A fentiekre tekintettel kérem a Tisztelt Társulási Tanácsot a következő határozati javaslat elfogadására.

**Határozati javaslat**

Az Orosházi Kistérség Többcélú Társulása Társulási Tanácsa dönt arról, hogy:

1. elfogadja az Orosházi Kistérség Többcélú Társulásának Társulási Megállapodását az utolsó testületi döntés napján való hatályba lépéssel a határozat mellékletének megfelelő tartalommal és hatályon kívül helyezi a **2/2025. (I.30.) TT.** számú határozattal elfogadott Társulási Megállapodást,
2. felkéri a Társulás Elnökét, hogy a Társulási Megállapodás elfogadását követően az abban foglalt módosításokra tekintettel a Társulás Szervezeti és Működési Szabályzatát vizsgálja felül,
3. felkéri a tagtelepüléseket a Társulási Megállapodás módosításának elfogadására.

**Végrehajtásért felelős:** Annus István, a Társulás Elnöke, a tagtelepülések polgármesterei

**Határidő:** értelem szerint.

Orosháza, 2026. január 27.

Annus István s.k.

elnök